**אדולף גוסטב קיפר** (באנגלית: **Adolph Gustav Kiefer**;‏ 27 ביוני 1918 – 5 במאי 2017) היה שחיין אמריקאי. אלוף אולימפי (ברלין 1936) ושיאן עולם בכל המשחים בסגנון הגב. החזיק בשיאי העולם כ-13 שנים ונחשב לאחד משחייני הגב הגדולים בכל הזמנים. היה לשחיין הראשון בהיסטוריה ששחה 100 יארד גב מתחת לדקה.

ביוגרפיה
--------

קיפר נולד וגדל בשיקגו אילינוי, בנם של אוטו ואמה. הוא כונה בצעירותו "סאני בוי" ("Sonny Boy"). ניסיון השחייה הראשון שלו היה לאחר שנפל בטעות למימה הקפואים של תעלת ניקוז בעיר מגוריו. הוא התעשת במהרה ושחה על גבו עד שהגיע בבטחה ליבשה. אביו נפטר בשנת 1929 בהיותו בן 11. הוא התאמן במרכז הקהילתי היהודי עם חברים מהשכונה והלך עמם לבית הכנסת.

באליפות בתי הספר התיכוניים שנערכה בשנת 1935 הוא קבע שיא עולם חדש במשחה ל-100 יארד גב של 59.8 שניות ובכך היה לשחיין הראשון בהיסטוריה ששחה משחה זה מתחת לדקה. שיא התיכון שלו של מדינת אילינוי במשחה זה 58.5 שניות החזיק מעמד עד לשנת 1960.

### שיאן עולם

בתחרות שנערכה ב-11 באפריל בשנת 1935 בשיקגו קבע קיפר במשחה ל-200 מטר גב, שיא עולם חדש של 2:24.0 דקות. בתחרות שנערכה בברלין שבגרמניה ב-2 באוקטובר אותה שנה הוא קבע במשחה ל 100 מטר גב שיא עולם חדש של 1:07.0 דקות. יומיים לאחר מכן, בתחרות שנערכה בקרפלד שבגרמניה, הוא שיפר את שיאו והעמידו על 1:06.2 דקות. שבועיים לאחר מכן, בתחרות שנערכה בורוצלב שבפולין הוא שיפר את שיאו שוב והעמידו על 1:04.9 דקות. חודשים לאחר מכן, בתחרות שנערכה בדטרויט הוא שיפר שוב את שיאו והעמידו על 1:04.8 דקות, שיא זה החזיק מעמד 12 שנים ונשבר על ידי בן ארצו אלן סטאק (1:04.0 דקות).

### אלוף אולימפי

באולימפיאדת ברלין (1936) זכה קיפר במדליית זהב במשחה ל-100 מטר גב בשיא אולימפי חדש של 1:05.9 דקות, לפני בן ארצו אל ונד וייג (1:07.7 דקות) ומאסג'י קיוקאווה מיפן (1:08.4 דקות).

במשך כ-8 שנים בהן ניצח ביותר מ-2000 תחרויות, הפסיד קיפר רק בשתי תחרויות. הפעם הראשונה התרחשה באליפות ארצות הברית בשחייה שנערכה באפריל 1943, שבה הארי הולידיי ג'וניור ניצח אותו במשחה ל-150 יארד גב.

במהלך מלחמת העולם השנייה, לאחר שהצי האמריקאי הבחין, שיותר חיילים מתים כתוצאה מטביעה מאשר בשדה הקרב, ערך סגן קיפר סקר עולמי, של ספינות טרופות, תיעד את מקרי המוות העצומים והמיותרים שנבעו כתוצאה משחייה לקויה וקבע הנחיות חדשות בבטיחות, הכשרת מדריכים והדרכת שחייה בכל הצי כולו.

בשנת 1947 הקים קיפר חברה לייצור בריכות שחייה ופיתוח ציוד שחייה. בין היתר פיתחה החברה את בגד הים הראשון מניילון ואת קרש השחייה.

קיפר הקדיש עצמו לפעילות התנדבותית בקהילה, בכל הקשור לשחייה. בשנות השישים סייע רבות לראש עיריית שיקגו, ריצ'רד ג'יי דיילי, בבניית בריכות שחייה. תמך ב"לשחות ברחבי אמריקה", עמותה ללא מטרות רווח לגיוס תרומות למאבק במחלת הסרטן.

במהלך המבחנים האמריקאים לאולימפיאדת בייג'ינג (2008) חגג קיפר את יום הולדתו ה-90 והתכבד להעניק את המדליות למנצחים במשחה ל-200 מטר גב וכך עשה גם במבחנים לאולימפיאדת לונדון (2012).

ב-5 במאי 2017 נפטר קיפר בביתו שבוודסוורת' אילינוי. עד למותו היה לאלוף האולימפי האמריקאי הזקן ביותר שהיה בחיים.

השגים
-----

* בסך הכל קבע קיפר 17 שיאי עולם אישיים חדשים וזכה ב-18 תוארי אליפות ארצות הברית אישיים.
* בשנת 1965 זכה קיפר להכלל בהיכל התהילה הבינלאומי של השחייה.

פניית קיפר
----------

בישראל נהגו לקרוא לפנייה במשחי החתירה והגב: (אנ') **קיפּר**, עם פ' דגושה, שיבוש לשמו של אדולף קיפר, עם פ' לא דגושה. אך מי שהמציא את הסיבוב הוא מאמנו של קיפר, טקס רוברטסון (אנ') שאימן את קיפר לאולימפיאדת ברלין 1936. הקרדיט על טכניקת הפנייה החדשנית שויך בתחילה לרוברטסון ומאוחר יותר שויך לשחיין האמריקאי אל ונד וייג (אנ') שזכה במדליית כסף בברלין אחרי קיפר וכנראה השתמש בה לפניו.

ראו גם
------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **אדולף קיפר** בוויקישיתוף
* התפתחות שיא העולם במשחה ל-100 מטר גב
* התפתחות שיא העולם במשחה ל-200 מטר גב

קישורים חיצוניים
----------------

* אדולף קיפר, באתר הוועד האולימפי הבין-לאומי
* אדולף קיפר, באתר olympedia.org
* אדולף קיפר, באתר *Kiefer* (באנגלית)
* סרטונים אדולף קיפר, באתר YouTube (באנגלית)

הערות שוליים
------------

1. ↑  Constable: '36 Olympic swimming champ still swimming in Wadsworth, Daily Herald
2. ↑  אדולף קיפר באתר *International Swimming Hall Of Fame* (באנגלית)

|  אלופים אולימפיים - משחה ל-100 מטר גב (גברים) |
| --- |
| 

|  |
| --- |
| 1904: (100 יארד) ולטר בראק גרמניהגרמניה • 
1908: ארנו ביברשטיין גרמניהגרמניה • 
1912: הארי הבנר ארצות הבריתארצות הברית • 
1920: וורן קילואה ארצות הבריתארצות הברית • 
1924: וורן קילואה ארצות הבריתארצות הברית • 
1928: ג'ורג' קוז'אק ארצות הבריתארצות הברית • 
1932: מאסג'י קיוקאווה יפןיפן • 
1936: אדולף קיפר ארצות הבריתארצות הברית • 
1948: אלן סטאק ארצות הבריתארצות הברית • 
1952: יושינובו אויאקאווה ארצות הבריתארצות הברית• 
1956: דייוויד תייל אוסטרליהאוסטרליה • 
1960: דייוויד תייל אוסטרליהאוסטרליה • 
1968: רולנד מאתס מזרח גרמניהמזרח גרמניה • 
1972: רולנד מאתס מזרח גרמניהמזרח גרמניה • 
1976: ג'ון נייבר ארצות הבריתארצות הברית • 
1980: בנט בארון שוודיהשוודיה • 
1984: ריק קארי ארצות הבריתארצות הברית • 
1988: דייצ'י סוזוקי יפןיפן • 
1992: מארק טוקסברי קנדהקנדה • 
1996: ג'ף ראוס ארצות הבריתארצות הברית • 
2000: לני קרייזלברג ארצות הבריתארצות הברית • 
2004: ארון פירסול ארצות הבריתארצות הברית • 
2008: ארון פירסול ארצות הבריתארצות הברית •
2012: מאט גריוורס ארצות הבריתארצות הברית • 
2016: ראיין מרפי ארצות הבריתארצות הברית • 
2020: יבגני רילוב הוועד האולימפי הרוסיהוועד האולימפי הרוסי |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2017026610
* VIAF: 4512149489100793810005
* WorldCat: lccn-n2017026610

 |